ฝนถล่มกรุงฯ หลายพื้นที่น้ำท่วมขัง สภาพจราจรสาหัส (ชมคลิป)
ภาพจาก ศปภ.กระทรวงกลาโหม,ฝนถล่มกรุงช่วงเช้าวันนี้ หลายพื้นที่มีน้ำท่วมขัง โดยเฉพาะแยกอโศก-สุขุมวิท รถติดหนึบ เคลื่อนตัวช้า ท้ายสะสมยาวเหยียดแนะเลี่ยงเส้นทาง ขณะที่ ร.ร.พระหฤทัยคอนแวนต์-ร.ร.สาธิต มศว ประสานมิตร หยุดเรียน 1 วัน เนื่องจากฝนตกน้ำท่วม,วันที่ 8 มิ.ย.58 กองบังคับการตำรวจจราจร (บก.จร.) รายงานสภาพจราจรช่วงเช้าวันนี้ พบว่ามีฝนตกในหลายพื้นที่เขตกรุงเทพมหานคร ประกอบกับเกิดน้ำขังตามซอยและถนนต่างๆ ส่งผลให้ ถนนรามคำแหง, ถนนลาดพร้าว, ถนนดินแดง และ แยกอโศก-สุขุมวิท มีรถมากเคลื่อนตัวได้ช้ามีท้ายสะสม ส่วน ถนนสิรินธร จาก ต่างระดับสิรินธร มุ่งหน้า แยกบางพลัด รถมากเคลื่อนตัวได้เรื่อยๆ, ช่วง แยกบางพลัด มุ่งหน้า สะพานกรุงธนบุรี รถหนาแน่นเคลื่อนตัวได้ช้า,สำหรับ ถนนรามอินทรา ขาเข้า จาก ด่วนรามอินทรา มุ่งหน้า แยกลาดปลาเค้า ไป แยกหลักสี่ มีรถปริมาณมากยังเคลื่อนตัวได้เรื่อยๆ และในพื้นที่มีฝนตก ส่วน ถนนสาทรเหนือ จาก สะพานสมเด็จพระเจ้าตากสิน มุ่งหน้า แยกสาทร ไป แยกนรินทร รถมากเคลื่อนตัวได้เรื่อยๆ ยังไม่มีท้ายแถว, ช่วง แยกนรินทร มุ่งหน้า แยกสาทร - คอนแวนต์ ไป แยกวิทยุ รถมากเคลื่อนตัวได้เรื่อยๆ,ส่วนถนนงามวงศ์วาน ขาออก จากแยกเกษตร มุ่งหน้า สะพานข้ามแยกบางเขน ไป แยกพงษ์เพชร รถหนาแน่นติดขัด ท้ายอยู่ในอุโมงค์เกษตร, ช่วง แยกพงษ์เพชร มุ่งหน้า แยกแคราย รถมากเคลื่อนตัวได้ช้า มีท้ายแถว ส่วนถนนรัชดาภิเษก ขาเข้า จาก ทางลงสะพานพระราม 7 มุ่งหน้า แยกวงศ์สว่าง ไป แยกประชานุกูล รถมากเคลื่อนตัวได้ช้า ท้ายชะลอตัวอยู่ที่เชิงทางลงสะพานพระราม 7, ช่วงแยกประชานุกูล มุ่งหน้า แยกรัชโยธิน รถมากเคลื่อนตัวได้ช้า,ขณะที่ ถนนราชดำริ จาก แยกราชประสงค์ มุ่งหน้า แยกประตูน้ำ รถหนาแน่นเคลื่อนตัวได้ช้า ท้ายชะลอตัวอยู่ที่แยกราชประสงค์ ส่วน ถนนสามเสน จาก แยกซังฮี้ มุ่งหน้า แยกวชิระ ไป แยกศรีย่าน รถมากเคลื่อนตัวได้เรื่อยๆ, ช่วง แยกศรีย่าน มุ่งหน้า แยกบางกระบือ ไป แยกเกียกกาย รถมากเคลื่อนตัวได้เรื่อยๆ, ส่วนแยกอโศกสัญญาณไฟดับทุกด้าน ล่าสุดเมื่อเวลา 08.30น. ยังไม่สามารถใช้งานได้ จนท.จราจร จากสน.ทองหล่อต้องมาอำนวยการจราจร ขณะที่ กลางซอยมีน้ำท่วมขังเสมอทางเท้า ตั้งแต่สะพานมิตรฯ ถึงแยกประสานมิตร การจราจรกลางซอยรถติดขัด แนะนำควรหลีกเลี่ยง,นอกจากนี้ ที่โรงเรียนพระหฤทัยคอนแวนต์ คลองเตย หยุดเรียน-สอน 1 วัน เนื่องจากฝนตก น้ำท่วมถนนนอกรอบและภายในโรงเรียน สภาพการจราจรไม่สะดวก มีรถจอดเสียตามแยกต่างๆ หลายคัน เช่นเดียวกับ โรงเรียนสาธิต มศว ประสานมิตร หยุดการเรียนการสอน 1 วัน เนื่องจากฝนตกน้ำท่วม สภาพการจราจรไม่สะดวก,ความคืบหน้าล่าสุด เมื่อเวลา 09.30 น. ศูนย์ป้องกันน้ำท่วม สำนักการระบายน้ำ (สนน.) กรุงเทพมหานคร (กทม.) เปิดเผยว่าในพื้นที่กรุงเทพฯเกิดฝนตกเนื่องจาก มรสุมตะวันตกเฉียงใต้กำลังอ่อนพัดผ่านในหลายพื้นที่ อาทิเขตลาดพร้าว แจ้งวัฒนะ คลองเตย พระราม4 กล้วยน้ำไท สุขุมวิท อโศก ซึ่งเริ่มตกตั้งแต่เวลา 03.00 น.เป็นต้นมา โดยปริมาณฝนเฉลี่ยสูงสุดวัดได้ที่พื้นที่เขตตลิ่งชัน 140 มิลลิเมตร ทั้งนี้ส่งผลให้น้ำท่วมขังสูงในหลายพื้นที่ของกทม. สภาพการจราจรติดขัดมีรถจอดเสียเป็นจำนวนมาก โดยเฉพาะเส้นทางการจราจรสายหลักๆ เช่น ถนนสุขุมวิททั้งเส้น ถนนอโศกฯ ถนนพระราม 4 สี่แยกกล้วยน้ำไท เป็นต้น อย่างไรก็ตาม กทม.อยู่ระหว่างเร่งดำเนินการระบายน้ำ คาดจะใช้เวลาในการระบายน้ำ 1 ชั่วโมง ก็สามารถกลับเข้าสู่สภาพปกติได้.
ฝนถล่มกรุงช่วงเช้าวันนี้ หลายพื้นที่มีน้ำท่วมขัง โดยเฉพาะแยกอโศก-สุขุมวิท รถติดหนึบ เคลื่อนตัวช้า ท้ายสะสมยาวเหยียดแนะเลี่ยงเส้นทาง ขณะที่ ร.ร.พระหฤทัยคอนแวนต์-ร.ร.สาธิต มศว ประสานมิตร หยุดเรียน 1 วัน เนื่องจากฝนตกน้ำท่วม
จราจร,สภาพจราจร,จราจรเช้านี้,เช็กเส้นทาง,รถติด,รถหนาแน่น,ตรวจจราจร,ฝนตกรถติด,ข่าว,ไทยรัฐออนไลน์